Rikunarita-ORG/Wikinium huggingface dataset:
# Avstralaziya

Avstralaziya
Okeaniyadakı regionlar. Yeni Zelandiyanın Avstralaziya və Polineziyaya daxil olduğu hesab olunur. Melaneziyanın çox hissəsi də Avstralaziya ərazisi hesab olunur.
**Avstralaziya** — Avstraliya, Yeni Zelandiya, Yeni Qvineya adası və Sakit okeandakı ona bitişik olan adalardan ibarət Okeaniya regionudur. Termin birinci dəfə Şarl de Bros tərəfindən qələmə alınmış *Histoire des navigations aux terres australes* (1756) adlı əsərdə istifadə edilmişdir. Latın dilindən tərcümədə "Asiyanın cənubu" mənasını verən bu söz Polineziya və Sakit okeanın cənub-şərqi (*Magellanika*) istisna olmaqla, daha şərqdə yerləşən regionu təsvir edir. Şimal-şərq hissəsində Mikroneziyadan ayrılan region Hindistanın da daxil olduğu Hind-Avstraliya plitəsində yerləşir.

## Bəşəri coğrafiya

Avstralaziya termini bəzən Avstraliya və Yeni Zelandiyanı göstərmək üçün istifadə olunur. Yeni Qvineya adasının (Papua-Yeni Qvineya və adanın İndoneziyaya məxsus olan hissəsi də daxil olmaqla) da Avstralaziyanın sərhədləri daxilində olduğu hesab olunur.

Avstralaziyanın olimpiya bayrağı
Avstralaziya termini əvvəllər Avstraliya və Yeni Zelandiyanın idman komandalarını təsvir etmək üçün istifadə edilmişdir. Yeni Zelandiya və Avstraliya tennis komandalarının 1905-1915-ci illər arasında iştirak etdikləri Devis kuboku turnirlərini, həmçinin də 1908 və 1912 Yay Olimpiya Oyunlarını bu vəziyyətə misal göstərmək mümkündür.

## Ekoloji coğrafiya

Ekoloji nöqteyi-nəzərdən nəzər salındığı zaman Avstralaziya bir çox nadir bitki və heyvan növlərinə ev sahibliyi edir. Burada qeyd olunan region Avstraliya, Yeni Qvineya ilə Lombok və Sulavesi adaları da daxil olmaqla bir sıra adalardan ibarətdir. Volles xətti Avstralaziyanı bioloji cəhətdən Asiyadan ayırır. Kalimantan və Bali bu xəttin qərb hissəsində qalmış torpaqlardır.

## İstinadlar

## Ədəbiyyat siyahısı

* *Richards, Kel.* "Australasia". Wordwatch. ABC News Radio. 2006. 18 mart 2007 tarixində orijinalından arxivləşdirilib. İstifadə tarixi: 30 sentyabr 2006.

## Xarici keçidlər

Şablon:EB1911 poster

* Vikianbarda Avstralaziya ilə əlaqəli mediafayllar var.
# Videooyun janrı

"Frets on Fire" musiqi oyunu
**Videooyun janrı** - təyin olaz zaman təsnif etmədə videooyunlarının oynanış tərzləri əsas alınır.Lakin bu təsnif etmə hər vaxt tutarlı və ya sistematik bir yol izləməmişdir. Bunun səbəbi meyarların, ayrı-seçkiliyi etmiş adam ya da təşkilata görə fərqlilik göstərməsidir.

Oyun növləri istifadəçilərin fərqli gözləmələrini qarşılamaq üzrə törədilmişdir. Oyun növlərinin təyin olunması zamanla daha da diqqətə çarpanlaşmış və müəyyən başlıqlar altında qruplaşdırıldırıla bilmişdir. Təbii oyun növlərinin qruplaşdırıldırılmasında araşdırmaçılar arasında qəti bir görüş birliyi yoxdur. Bu mövzuda təsnif etmə çox az edilmişdir.

Videooyunlarının janrlarının müxtəlif növləri vardır.
# Birinci şəxs atıcı

**Birinci şəxs atıcı** və ya **3D-shooter** — Kompüter oyununda janr, ilk tam üçölçülü birinci şəxs tərəfindən atışı (şuter) janrı.

Janrın adı 3D üçölçülü qrafik ilə "shooter" (atıcı) ifadələrinin qarışığından yaranmışdır. Son zamanlar "şuter" ifadəsi kompüter oyunlarının janrını dəqiq göstərmək üçün daha tez-tez istifadə edilir.

## Ümumi prinsiplər

Oyunçu üçölçülü fəzada olur və müəyyən hərəkət azadlığına malikdir. Tutaq ki, müəyyən məhdudiyyət çərçivəsində olan labirint vardır ki, bu labirintdə düşmənlər, müttəfiqlər və neytral qüvvələr yerləşmişlər.

## Oyun prosesi

Oyun zamanı istifadəçi kifayət qədər düşmən məhv etməlidir. Bunun üçün personaja (istifadəçiyə) müxtəlif silahlar təklif olunur.

3D-atıcı və ya Birinci-şəxs atıcı janrı digər janrlara nisbətən qrafik sistemlərə, daha doğrusu kadr tezliyinə (saniyədə kadrların sayı) daha həssasdırlar. Oyun zamanı saniyədə 30 kadr tələb olunur .

## İstinadlar
# Çoxnəfərli oyun

**Çoxnəfərli oyun**, **çoxoyunçulu oyun** və ya **multipleyer** (ing. multiplayer video game) — iki və ya daha çox oyunçunun lokal şəkildə və ya internet vasitəsilə eyni zamanda eyni mühitdə oynaya biləcəyi videooyun. Videooyunların erkən dövründə onlar adətən yalnız birnəfərli oyun rejimindən istifadə edirdilər və oyunçuları əvvəlcədən proqramlaşdırılmış maneələr və süni intellektdən istifadə edən rəqiblərlə qarşı-qarşıya qoyurdular. Bu üsul elastiklik və insani elementlərə malik deyil. Çoxnəfərli oyunlar oyunçulara digər fərdlərlə əməkdaşlıq və partnyorluq etməyə, eləcə də rəqabət aparmağa imkan yaradır. Bu, oyunçuları birnəfərli oyun rejimində olmayan sosial kommunikasiya ilə təmin edir. Çoxnəfərli oyunlarda oyunçular müəyyən bir hədəfə nail olmaq üçün bir və ya daha çox insan iştirakçı ilə rəqabət apara və ya onlarla əməkdaşlıq edə bilərlər ki, bu da kooperativ oyun adlanır. Çoxnəfərli oyunlar adətən vahid bir oyun sisteminin resurslarını və ya internet texnologiyasından istifadəni tələb edir.

## İstinadlar

## Həmçinin bax

* Onlayn oyun
* Birnəfərli oyun